બિનહરિફ થયેલી બેઠકોની વિગતો આપતા પ્રદેશ પ્રવકતા આઈ.કે. જાડેજાએ જણાવ્યું હતું કે, ૧૩ જિલ્લાની ૦૧ જીલ્લા પંચાયત, ૧૯ તાલુકા પંચાયતો અને ૧૭ નગરપાલિકાની બેઠકો ઉપર ભાજપના ઉમેદવારો બિનહરિફ ચૂંટાઈ આવ્યા છે. ખેડા જિલ્લાની નડિયાદ નગરપાલિકાના ૦૮ ઉમેદવારો જયારે સુરેન્દ્રનગર જિલ્લાની ધ્રાંગધ્રા નગરપાલિકાના ૦૪ ઉમેદવારો અને અમદાવાદ જિલ્લાની બોપલ-ધુમા નગરપાલિકાના વોર્ડ નં. ૦૩ ઉમેદવાર સજ્જનહેન ઠાકોર બિનહરિફ ચૂંટાઈ આવ્યા છે.